  Майя Бывальцева 8-тӥ куартолэзе экологияя элькун акци улсын Дэри ёросысь Изгурт палан 1 сюрс пужымъёсты мерттозы. Кызьы ивортӥзы Удмуртиысь транспортъя но сюрес возёсъя министерстволэн пресс-службаяз, Дэри ёросын улӥсьёс, ветеранъёс но волонтёръёс Быдӟым Атыкай ож аръёсы бырем ожгарчиослы сӥзем арамаез улӟытозы. «Сарапул тракт кузя мерттэм кызьпуос Удмуртиын улӥсьёс понна сюресэз чебертон гинэ ӧй вал. Тросэз оско, арамаез фронтэ кошкись ожгарчиос мерттӥзы шуыса. Туннэ, куке Быдӟым Атыкай оже пыриськемъёс ӧжыт кылемын ни, милям святой ужмы — ӟуч калыклэн подвигез сярысь тодонэз утён но сое пиналъёслы кельтон. Соин ик ар талэсь азьвыл, куке сюресчиос трасса кузя писпуосты кораны кутскизы, ми арамаез выль интыын улӟытыны оскытӥмы», — вераз транспортъя но сюрес возёсъя министрлэсь ужзэ быдэсъясь Алексей Горбачёв. Писпуосты мерттон ужрадлы кутскон сётэмын луоз 8-тӥ куартолэзе 10 часын Ближняя Усадьба посёлокын. Акцие пыриськыны мылкыд карисьёс радъясьёсын (3412) 480–405 телефон номеръя герӟаськыны быгато. Тодэ вайытом, Ижкар-Сарапул трасса вӧзысь вуж кызьпуосты сюресэз выльдэмен валче коразы. Тегъёс: Мерлык Удмуртия автозавод инкуазь 9-ткуартолэзь транспортъяносюресвозёсъяминистерство БыдӟымАтыкайож писпуос тодынвозён  